**ZMOREMO VEČ OD UČNEGA NAČRTA IN KLJUKANJA CILJEV**

Vsi se zavedamo, da pouka na daljavo ni mogoče peljati kot v razredu. Kot so nam priporočali, je delo potrebno zmanjšati količinsko, časovno, potrebno je tudi povezovanje in združevanje predmetov.

Kate Benson nas je spodbudila k premisleku o tem, kaj bo otrokom dejansko ostalo v spominu, ko bodo čez 50 let s svojimi otroki in vnuki obujali spomine o času karantene. Zagotovo ne to, koliko enačb so rešili, ali koliko nepravilnih glagolov so se naučili. Spomnili pa se bodo, kako so se počutili, in posameznih prijetnih ali neprijetnih dogodkov, ki so jih doživeli v tem času. Ali lahko premislimo kaj trajnejšega jim bo ostalo?

Številni svetovalci, ki jih v teh časih ni malo, nas pozivajo k premisleku, da se ustavimo in pogledamo vase.

Kako lahko, kot učiteljica, podprem vse zgoraj našteto, upoštevam obveznosti in prijetno zaključim ali začnem prihodnje šolsko leto?

**OSNUTEK PROJEKTA: KAJ ME VESELI? KATERI TALENT BOM RAZVIJAL?**

Vsak učenec premislil kaj rad počne, katere hobije ima, katere talente si želi razvijati. S pomočjo teh spoznanj bi si izbral čemu bi vsaj 14 dni najraje posvetil svoj čas.

**NAMIGI**: Naučim se nove spretnosti (šivanje, kvačkanje, programiranje…) ali igranja instrumenta. Izdelam izdelek (likovni, tehnični, glasbeni projekt), zapis, posnetek, esej, zgodba, pravljica… Raziščem …. Izvedem eksperiment...

Učenec si izbere mentorja med učitelji, ki bi mu pomagal pri vodenju čez proces.

Ko se vrnemo v šole, bi z učenci pripravili teden predstavitve projektnih nalog, ki bi jim prisluhnili sošolci, učitelji in tudi starši.

**Predlog izpeljave**

1. Nagovor, vodilo in priporočilo učencem
2. Do … si izberi naslov naloge in izziv ter mentorja
3. Izdelaj načrt, po korakih in ga pošlji mentorju do …
4. Loti se priprave, fotografiraj, napiši kratek stavek kako si se lotil, probleme, kako si jih rešil… (objavi v Seesaw) pošlji učitelju do … Učitelj poda povratno informacijo.
5. …
6. Učitelji razpišejo teme in predloge nalog za učence, ki nimajo idej
7. Učenec izbere en izziv, pripravi načrt (učitelj poda povratno informacijo z usmeritvami)
8. Učenec začne z delom, vodi nek dnevnik ali snema, korake procesa (učitelj spremlja)
9. Učenec opiše (ali posname) proces poteka naloge
10. Učenec poroča o rezultatih, predstavi nalogo sošolcu (končni predlogi za izboljšave)
11. Učenec pripravi predstavitev naloge za sošolce

Prednosti:

* Učenci bi razmisli o sebi, kaj imajo radi, odkrili svoje talente.
* Gojili bi vrednote kot so vztrajnost, potrpežljivost.
* Povezali bi se z učitelji, ki bi bili njihovi mentorji.
* Dogodek ob zaključku bi nas povezal kot skupnost.
* Bolje bi se spoznali.
* Vsi skupaj bi bili razbremenjeni in učenje prestavili v realno situacijo – življenjsko.
* Ko bi se srečali, lahko naredimo nekaj dni predstavitev projektov, po temah, razredih, zunaj… Starši bi se pridružili in videli svoje otroke v najboljši luči.

**Viri:**

<https://www.teachthought.com/pedagogy/genius-hour-design-cycle-process-planning/>

<https://corwin-connect.com/2020/04/4-tips-to-help-kids-succeed-in-learning-at-home/?utm_campaign=COVID-19&utm_content=126233765&utm_medium=social&utm_source=twitter&hss_channel=tw-3255952291>

Pripravila: Mateja Peršolja Domžale, 23.4.2020